Wat het met Anna gebeur die oomblik ná sy die sneller getrek het? Agt jaar ná die verskyning van Dis ek, Anna neem Anchien Troskie aldus Elbie Lötter weer haar pen op, en skryf die opvolg. Hoe vra 'n mens vergifnis, en wanneer mag jy wraak neem? Dit is die vrae waarmee Anna - en ook die skrywer - worstel. 'n Skreiend eerlike roman oor Anna Bruwer se lewe ná die moord op haar stiefpa - 'n boek gevul met deernis, en eindelik ook hoop.